**УКАЗАНИЯ**

**за попълване на Заявление за кандидатстване за юридически лица (Образец №1А)
за подмяна на отоплителните уреди на твърдо гориво по проект BG16M1OP002-5.003-0007 „Подобряване на качеството на атмосферния въздух в община Видин“, съфинансиран от Кохезионния фонд на Европейския съюз и националния бюджет на Р.България чрез Оперативна програма „Околна среда 2014-2020 г.“**

**ЧАСТ I: ДАННИ ЗА КАНДИДАТА**

* В случай, че някое от полетата на адресите към **Въпроси 4 и 7** не е релевантно, моля, оставете го празно (например поле „апартамент“, ако имотът е къща).
* Видът на предприятието във **Въпрос 5** се определя по следния начин:

|  |  |  |
| --- | --- | --- |
| **Категория** | **Критерий 1** | **Критерий 2** |
| **микро** | средносписъчен брой на персонала, по-малък от 10 души | годишен оборот, който не превишава 3 900 000 лв., и/или стойност на активите, която не превишава 3 900 000 лв. |
| **малко** | средносписъчен брой на персонала, по-малък от 50 души | годишен оборот, който не превишава 19 500 000 лв., и/или стойност на активите, която не превишава 19 500 000 лв. |
| **средно** | средносписъчен брой на персонала, по-малък от 250 души | годишен оборот, който не превишава 97 500 000 лв., и/или стойност на активите, която не превишава 84 000 000 лв. |

За да попадне в някоя от изброените категории, предприятието следва да отговаря едновременно на двата посочени критерия за съответната категория.

Ако не попада в нито една от трите категории, във **Въпрос 5** се посочва, че предприятието е **голямо**.

**ЧАСТ II: ПАРАМЕТРИ ЗА ИМОТА, В КОЙТО ЖЕЛАЕТЕ ДА ПОДМЕНИТЕ ОТОПЛИТЕЛНОТО УСТРОЙСТВО НА ДЪРВА/ВЪГЛИЩА**

* При **Въпроси 11 и 12** не са необходими документи или доказателства за площта, която е заявена. Достатъчно е да посочите площта по Ваша преценка.
* **Въпрос 13** е задължителен само в случаите, когато желаете да се отоплявате с климатици или газови конвектори. В останалите случаи въпросът не се попълва.
* На **Въпроси 15 до 18** кандидатът следва да отговори спрямо съществуващото положение към датата на подаване на документите за кандидатстване.
* С отговора на **Въпрос 19** Вие заявявате уреда, който, в случай че бъдете одобрени за подмяна на отоплителния уред на дърва/въглища, ще бъде демонтиран и предаден на Община Видин за рециклиране преди монтажа на новото отоплително устройство. Изключение от това условие ще е възможно единствено, ако имотът се отоплява със зидана камина без горивна камера (с открит огън, открита камина).
* **Въпроси 20 и 21:** Необходимо е да посочите ориентировъчно общо тегло на уреда/ите и размерите му/им. На база тази информация ще бъде изготвен план за извозване на старите отоплителни устройства на дърва/въглища от Община Видин.
* **Въпрос 22:** В случай че желаете да замените уреда на дърва/въглища с алтернативен на пелети, технологичното изискване при монтаж на такъв уред е диаметърът на комина да е поне 80 мм.

**ЧАСТ III: ВЪПРОСИ ЗА ИМОТА**

* На **въпрос 25** следва да посочите броя на лицата, които ползват/обитават имота към момента на попълване на заявлението.

**ЧАСТ IV: ОТОПЛИТЕЛНО/И УСТРОЙСТВО/А, ЗА КОИТО СЕ КАНДИДАТСТВА**

* Във **Въпрос 26** следва да се посочи вид и брой на отоплителното устройство, с което да се замени уредът на дърва/въглища. За някои отоплителни устройства е възможно да се кандидатства за повече от един брой, при следните ограничения:
	+ Газови конвектори от двата вида - общо до 3 конвектора на имот;
	+ Климатици от 3-те вида - общо до 3 климатика на имот;

За всички видове топловъздушни камини на пелети, камини на пелети с водна риза, пелетни котли може да се кандидатства само за 1 бр. от съответния вид уред.

За улеснение избора на подходящ отоплителен уред е разработена приложена към документацията **ориентировъчна** **таблица за избор на отоплителното устройство**.